Ագնես Մերի Քլերկ

**Ագնես Մերի Քլերկ** (), իռլանդացի աստղագետ և գրող։ Ծնվել է Իռլանդիայի Քորք կոմսության Սկիբերին քաղաքում և մահացել Լոնդոնում։

## Ընտանիք
Ագնես Քլերկը Ջոն Ուիլյամ Քլերկի դուստրն էր (մոտ 1814-1890), որն այդ ժամանակ Սկիբերինում բանկի մենեջեր էր։ Նրա կինը՝ Քեթրին Մերի Դիսինն էր (ծնված մոտ 1819), ում հայրը դատավոր էր։ Նա ուներ ավագ քույր՝ Էլեն Մերին (1840-1906) և կրտսեր եղբայր՝ Օբրի Սենտ Ջոնը (1843-1923)։ Ավագ քույր Էլենը նույնպես հետաքրքրված էր աստղագիտությամբ։ Քլերկի բոլոր երեխաներն ամբողջությամբ ստացել են տնային կրթություն։

Քեթրին Քլերկը կրթություն է ստացել Ursuline Convent դպրոցում և հետևաբար մեծ կարևորություն է տվել երիտասարդ աղջիկների կրթությանը։

## Կյանք և աշխատանք
Հետևելով հոր օրինակին՝ դասականների ուսումնասիրելիս նաև աստղագիտության դասընթացների էր մասնակցել և վաղ տարիքից հետաքրքրվում էր աստղագիտությամբ։ Իր դիտարկումներում օգտագործելով հոր 4 դյույմանոց աստղադիտակը՝ 15 տարեկանում սկսել էր աստղագիտության պատմություն գրել։

1861 թվականին, 19 տարեկանում նրա ընտանիքը տեղափոխվել է Դուբլին, իսկ 1863 թվականին՝ Քուինսթաուն։ 25 տարեկանում մասամբ առողջական պատճառներով իր ավագ քրոջ՝ Էլենի հետ գնացել է Իտալիա, որտեղ մնացել է մինչև 1877 թվականը, հիմնականում Ֆլորենցիայում՝ ուսումնասիրելով գիտություն, լեզուներ և այլ առարկաներ, որոնք օգտակար են լինելու նրանց հետագա կյանքում։ 1877 թվականին հաստատվել է Լոնդոնում։

Իտալիայից վերադառնալուց հետո կարողացել է գրել երկու հոդված՝ «Brigandage in Sicily» և «Copernicus in Italy», որոնք 1877 թվականին տպագրել է Չարլզ Բլեքը Edinburgh Review-ում։

Սա հանգեցրել է մի շարք այլ հոդվածների, ներառյալ աստղագիտության մասին հոդվածի հրատարակումը կաթոլիկ հանրագիտարանի համար։

## Անձնական կյանք
Ագնեսն ու Էլենն իրենց ողջ կյանքում հավատարիմ կաթոլիկներ էին։ Երկուսն էլ ամուսնացած չեն։

## Ժառանգություն
Նրա անունով է կոչվել Քլերկե լուսնային խառնարանը։

2002 թվականին Մերի Բրուկը գրել է «Ագնես Մերի Կլերկը և աստղաֆիզիկայի վերելքը» գիրքը։

2017 թվականին Թագավորական աստղագիտական ​​ընկերությունը աստղագիտության կամ երկրաֆիզիկայի պատմության համար սահմանել է Ագնես Կլերկի մեդալը, որը շնորհվում է այն անհատներին, որոնք մեծ դեր ունեն են աստղագիտության կամ երկրաֆիզիկայի պատմության ակնառու հետազոտություններում։ Առաջինն արժանացել է Քլայվ Ռագլսը։

2022 թվականին Ջեսսի Քենեդին և Սելեստիալ քառյակը համերգ են ունեցել Սկիբերինում՝ ի պատիվ Քլերկի։ Կատարումը ներառում էր Ջեսսի Քենեդու և Թես Լիքի կողմից հատուկ գրված երգեր՝ օգտագործելով Ագնեսի և նրա քրոջ՝ Էլենի խոսքերը և թավջութակի եռյակ՝ Ագնես Քլերկե թավջութակի տրիոն, որը հեղինակել է Դիանա Լևելինը։

## Ընտրված գրություններ
* ''Աստղագիտության հանրաճանաչ պատմություն տասնիններորդ դարում''. Edinburgh, 1885 (4th rev. ed. London, 1902)
* ''Աստղային համակարգը''. Լոնդոն, 1890 (2-րդ հրատ․ Լոնդոն, 1905)
* ''Հերշելները և ժամանակակից աստղագիտությունը''. Լոնդոն, 1895
* ''Համառոտ աստղագիտություն'' (Ջոն Էլլարդ Գորի և Ալֆրեդ Ֆաուլերի հետ).։ Լոնդոն, 1898 թվական
* ''Աստղաֆիզիկայի խնդիրներ''. London, 1903

Նա նաև Edinburgh Review-ի համար գրել է 55 հոդված՝ հիմնականում աստղաֆիզիկայի հետ կապված թեմաներով և հոդվածներ Ազգային կենսագրության բառարանի, բրիտանական և կաթոլիկ հանրագիտարանների ու մի շարք այլ պարբերականների համար։ Նրա հոդվածները Britannica-ի իններորդ հրատարակությունը (1875–89) Գալիլեո Գալիլեյի, Ալեքսանդր ֆոն Հումբոլդտի, Յոհաննես Կեպլերի, Անտուան ​​Լավուազյեի և կենդանակերպի մասին էր։

## Ծանոթագրություններ

## Լրացուցիչ ընթերցում
*
*
*
*
*

## Արտաքին հղումներ
* 
* 
*  Bibliography of writings about Agnes Mary Clerke.
* Biographical material from the Astronomical Society of the Pacific
* Irish Examiner article
* Southern Star article
 
Կատեգորիա:19-րդ դարի անգլիացի գրողներ
Կատեգորիա:Բրիտանացի կին գիտնականներ
Կատեգորիա:Իռլանդացի կին մաթեմատիկոսներ
Կատեգորիա:Կին աստղագետներ